Diari Oficial de la Generalitat Valenciana


Sumari del DOGV 8442, del 12-12-2018 (2018/11923)

RESOLUCIÓ de 19 de juny de 2018, del conseller d'Economia Sostenible, Sectors Productius, Comerç i Treball, per la qual s'amplia el crèdit disponible per a atendre les subvencions de l'article 15 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, convocades mitjançant la Resolució de 27 de desembre de 2017, de convocatòria anticipada, per a l'exercici de 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8442

Data del DOGV
:   12-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11997


Data del document
:   19-06-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 19 de juny de 2018, del conseller d'Economia Sostenible, Sectors Productius, Comerç i Treball, per la qual s'amplia el crèdit disponible per a atendre les subvencions de l'article 15 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, convocades mitjançant la Resolució de 27 de desembre de 2017, de convocatòria anticipada, per a l'exercici de 2018. [2018/11011]  
  
Amb data 3 de gener de 2018 es va publicar en el DOGV la Resolució de 27 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, de les ajudes regulades en l'article 15 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball.  
De conformitat amb el que s'estableix en l'article 56 del Reglament de la Llei general de subvencions, en la resolució de convocatòria es va incorporar la previsió que, en cas que el crèdit pressupostari per a 2018 fora superior a les quanties màximes estimades que consten en la resolució de convocatòria, l'òrgan concedent podria, després de la tramitació del corresponent expedient de despesa i de la publicació dels crèdits addicionals disponibles i sense necessitat de realitzar una nova convocatòria, procedir a aplicar els dits crèdits addicionals a la concessió de les subvencions a les quals es refereix la convocatòria anticipada.  
  
Mitjançant la Llei 22/2017, de 29 de desembre, de pressupostos de la Generalitat per a l'exercici 2018, s'ha assignat a la línia de subvenció S5266000 una dotació definitiva de 2.759.000 ?, dels quals 383.000 - són fons propis de la Generalitat, no condicionats, i els restants 2.376.000 - són fons finalistes amb origen en l'Àrea d'Ocupació del Ministeri d'Ocupació i Seguretat Social.  
Per Resolució de 20 d'abril de 2018, del conseller d'Hisenda i Model Econòmic (DOGV 9295, 15.05.2018), es va autoritzar un reajustament entre les dotacions de les línies de subvenció del programa 322.55, per la qual es van incrementar els fons propis de la línia S5266000, «Programa de suport a l'economia social», en 150.000 euros, per la qual cosa la dotació actual de fons propis en la citada línia ascendeix a 533.000 euros.  
Sobre les citades dotacions de fons propis i de fons finalistes, s'han efectuat reserves per imports respectius de 450.000 euros en el cas dels fons propis, i resten disponibles 83.000 euros en aquests fons i s'han efectuat reserves per import total d'1.870.000 euros, en el cas dels fons finalistes procedents de l'Àrea d'Ocupació del Ministeri d'Ocupació i Seguretat Social; per la qual cosa resten disponibles fons finalistes amb aquest origen, per import de 506.000 euros.  
  
Per tot això, vistes les disponibilitats addicionals esmentades, fen ús de les facultats que confereix al conseller competent l'article 28 de la Llei 5/1983, del Consell i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, en relació amb l'article 8 del Decret 7/2015, de 29 de juny, del president de la Generalitat, pel qual es determinen les conselleries en què s'articula l'Administració de la Generalitat, i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, (DOGV 8113, 25.08.2017).  
  
Atés el que estableix l'article 56 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, resolc:  
  
Primer. Ampliació de crèdits i finançament de les ajudes  
1. Efectuar per a l'any 2018 una ampliació de l'import global màxim destinat al finançament de les subvencions per a incorporació de persones desocupades com a sòcies treballadores o de treball a cooperatives i societats laborals, conformement amb l'article 15 de les bases reguladores aprovades per Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, aplicant a la concessió d'aquestes ajudes i sense necessitat de nova convocatòria, crèdits del pressupost de la Generalitat, per import de 300.000 euros, del capítol 4, codi línia S5266000, del programa pressupostari 322.55, dels quals 250.000 són amb càrrec a fons finalistes amb origen en l'Àrea d'Ocupació del Ministeri d'Ocupació i Seguretat Social, i 50.000 amb càrrec a fons propis no condicionats de la Generalitat, i queda fixat l'import global màxim de les referides ajudes en 1.820.000 euros.  
  
Segon. Publicació  
Ordenar la publicació de la present resolució en el Diari Oficial de la Generalitat Valenciana.  
  
Tercer  
Contra la present resolució, que esgota la via administrativa, pot interposar-se un recurs de reposició davant aquest òrgan en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la vigent legislació.  
  
  
València, 19 de juny de 2018.- El conseller d'Economia Sostenible, Sectors Productius, Comerç i Treball: Rafael Climent González.